section_heading: Igračka karijera
paragraph_text: Pružao je izvrsne utakmice. Jednom je postigao na utakmici 47 koševa, a taj su ga put baš gledali Cibonini treneri Željko Pavličević i Mirko Novosel. Uslijedio je poziv iz Cibone. Dubec ga nije namjeravao pustiti pa je igrao po dvojnoj licenciji, kao senior i kao junior. Kao senior igrao je za Dubec, a kao junior za Cibonu. Izvrsne igre nisu izostale. U juniorskim mu je danima važne savjete dao Krešimir Ćosić.